### Beslutning

Godkendt.

Afbud: Rasmus Østergaard, Lærke Dam (Stedfortræder: Hanne Simonsen)

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg Kommune. Midlerne skal bruges til anlæg i det offentlige rum og der skal være en lokal demokratisk proces. Svebølle-Viskinge lokalområde søger om frigivelse af midler til opsætning af borde og bænke forskellige steder i Svebølle og Viskinge.

## Indstillinger

Direktøren indstiller, at

1. Ansøgningen imødekommes med en rammebevilling på 80.000 kr..
2. Der afsættes 5.000 kr. årligt til drift og vedligehold.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Svebølle-Viskinges samlede andel af de to Få det fikset puljer er 2 mio. kr., hvoraf der resterer til disponering 1,65 mio. kr. kr.

Ester Sørensen lokalområde har på borgermøde den 29. august 2024 godkendt 5 projekter til i alt 1,44 mio. kr.

Projektet "Borde og bænke i Svebølle og Viskinge" er et delprojekt i det samlede projekt vedr. Svebølle/Viskinge, Få det fikset-puljen. Lokalområdet søger om 80.000 kr. af den samlede pulje. Den samlede anlægssum for borde og bænke udgør 80.000 kr.

For at imødese behov for de mange, der færdes på veje og stier, ønskes opsat bænke og bordbænke-sæt, fordelt rundt omkring i Viskinge og Svebølle. Dette har været et stort ønske, især for lokalområdets ældre borgere, der derved får mulighed for at bevæge sig i større omfang end nu, når der bliver mulighed for at tage et hvil undervejs.

Den endelige placering fastlægges i dialog med kommunens administration.

*Drift og vedligeholdelse*

De afledte omkostninger til drift og vedligeholdelse anslås at være 5.000 kr. årligt.

Det er administrationens anbefaling, at de afledte driftsomkostninger opgøres og tilrettes det administrative driftsbudget fra året efter, at borde og bænke er opsat.

*Administrationens bemærkninger*

Projektet opfylder rammerne for anvendelsen af puljen. Administrationen støtter op om opsætning af borde og bænke.

## Økonomiske konsekvenser

Svebølle-Viskinge lokalområde har samlet 1,65 mio. kr. tilbage i deres Få det fikset pulje.

Den samlede anlægssum til borde og bænke er 80.000 kr.

Lokalsamfundet har stemt om at bruge 80.000 kr. af puljen til gennemførsel af projektet.

Når de afledte driftsomkostninger er beregnet, tilrettes det administrative budget fra året efter, at projektet er etableret.

[adresse] bemærkninger er indarbejdet i sagen.

### Sagens forløb

20/11/2024 Økonomiudvalget
Anbefales.

Afbud: Henry Bruun